Iesus Marya, geben ze Monpelier uff 27 Julyel 1442
Mîn willig dienst vor an. Wiss lieb' mîn vatt', das ich dir ze dem noͤchsten
han geschryben von Romans uss uff 21 tag ditto. Also wiss, das ich
und das guͦt uff hutt wol sind har komen von den Gottes genaden.
Es ist sicher uff dem weg, das macht das resig folk ist alles îm kryeg.
Und als ich har kam, do versach ich mîch Heinrych von Wabren hye ze finden,
und das ich mitt îm gerett hett vō eîm und dem andren. Also wiss, das
er erst uff 2 tag agost har wird komen, und ich hoff, kan ich fuͦr
ûber komen, ich soͤll in ze Ppyan finden. So hoff ich, Hansen von Diesbach
ze Barsolon ze finden und das wer mir ze mal liep. Ich han von
einem man vnomen, der by ist gesin hye disser halb Sant Jacob dry
tag reys, und ich getrûw zuͦ Got, er kom mitt froͤiden har uff. Und
also weyss ich dir jetz ze mal nût furer ze schryben, denne Got
spar dich gesond. Von Ppyan so wil ich dir lutter schryben by Haͤinrichen.
Gruͤs mir jed'man, d' nach mir frag. Wiss, das ich mich wol hye en
phind in dissen lûfften.
P S din sun und williger
saluts